Letter from Euempolos to Zenon
Material: papyrus
Place: Arsinoites
Categories: Brief (geschäftlich)
Euempolos an Zenon
Landwirtschaft
Weinbau
Schätzung
Ernte
Steuern
Erlaubnis
Εὐέμπολος Ζήνωνι χαίρειν. τῶν ἐπὶ μέρει τοὺς ἀμπελῶνας φυτευσάντων εἰς τὸ κε  
ἠξίωσα ὑπηρέτην λαβὼν παρὰ Ἡρακλείδου ἐφοδεῦσαι, ἵνα τοὺς πεφυτευκότας σίκυον 
ἢ κολόκυνταν ἢ κρόμμυον ἢ ἄλλο τι ἀπογράψωμαι, ἵνα ἐξ συντιμήσεως καθὰ καὶ πρότ[ε]
ρον τὸ ἡμίσευμα τάξωνται. δόντος οὖμ  μοι Ἡρακλείδου ὑπηρέτην καὶ ἀξιοῦντος καλῶς 
οὕτω ποεῖν, οὐδενὸς τῶν λοιπῶν ἀντιλέγοντος, Ἀπολλωνίδης οὐκ ἔφη ἐάσειμ με εἰς 
τὸν ἀμπελῶνα παρελθεῖν, εἰδὼς οὖν αὐτοῦ τὴμ μανίαν συναντᾶν ἐκέλευον ὅταν 
περιοδεύω καὶ κωλῦσαί με. δικαίως οὖν Ἀπολλωνίδει φλυαρεῖν ἐπερχεται· εἰ γὰρ τὰ 
διάφορα, καθάπερ εἶπας τότε, τῆς διαπράσεως τοῦ ἑκατονταρούρου ἀμπελῶνος 
εἰσεπράχθη, οὐκ ἂν νῦν διὰ κενῆς ἐφλυάρει. ἐμοῦ γὰρ ἀποδομένου ἐμ μὲν τοῖς Πύθω
νος οὐδὲ  ε  κ καὶ ἐν τοῖς Νεοπτολέμου εἰ πάνυ πολλὰς  ζ  μα, 
καὶ ἐν τῶι μέσωι μετὰ Ἀνόσιτος ὑπὸ κήρυκα ἀποδομένου καθὰ συνέταξας, εἰκε͂νος οὐδενὶ 
παραγγείλας οὐδὲ Ἄνοσιν παραλαβών, καταγαγὼν οὕς ποτε ἠβούλετο καὶ ἰδίαι 
συμφωνήσας πρὸς αὐτούς,  ν ἔφη πεπρακέναι καὶ οὐδὲ εἰς τὰ Ἰσιεῖα ὑπελίπετο 
σταφυλήν, φάσκων πρὸς πάντας ὁπόσην βούλει ὑπάρχειν σοι. ἀλλὰ περὶ μὲν 
τούτων παραγενόμενος αὐτὸς ἐπισκέψει· τὰς δὲ ληνοὺς οὔτε ἐπισκευάζει οὐδεὶς 
οὔτε ἄλλας οἰκοδομοῦσι, ὁ δὲ καιρὸς πάρεστι· Παχὼνς γὰρ πέρυσι κη ἠρξάμεθα 
τρυγᾶν· ἀλλʼ οὐδὲ τὸμ μῦν ἑτοιμάζονται θηρεύειν. ὥστε, ἐὰμ μὴ ἐν τάχει 
παραγενόμενος περὶ πάντων συντάξηι, ἄλλοις ἐπέχων οὐκ ὀλίγων καθυ
στερήσεις. ἔρρωσο.  κε, Παχὼνς β.
λϛ, Παχὼνς ϛ. 
Εὐέμπολος τρυγή
σεως. 
Ζήνωνι